section_heading: Životopis
paragraph_text: Branko Miljković rođen je u Nišu 1934. godine. Majka Marija Brailo bila je Hrvatica iz istoimene drniške plemićke obitelji.<ref>Blaženko Strižić, Subašić je navodno Srbin, a Miljković i Đoković nisu Hrvati, hrsvijet.net, 8. srpnja 2018. (pristupljeno 10. srpnja 2018.) Osnovnu školu i gimnaziju polazio je i završio u rodnome gradu. Pjesme je počeo pisati s trinaest godina i prvu pjesmu objavio je s osamnaest godina u beogradskome listu Zapisi, 1952. godine.Zoran Radisavljević, Živ je otišao među žive, politika.rs, 15. svibnja 2011., pristupljeno 24. srpnja 2021. U Nišu pjesme je objavio u Narodnim novinama, Glasu omladine, Našem putu i Gledištima. Godine 1953. s roditeljima preselio se u Beograd u koji Branko stiže sa stotinjak već napisanih pjesama gdje će boriti se za njihovo objavljivanje. U Beogradu živio je narednih osam godina pokušavajući istaknuti se u poezijskim krugovima. Ubrzo po dolasku upisao se na beogradsko sveučilište, na Filozofski fakultet, i stvara prijateljstva s drugim pjesnicima, Vaskom Popa i Ivanom Lalićem.